Í gamanmyndakeppninni fá þátttakendur 48 klst. til að fullgera gamanmynd frá hugmynd að frumsýningu . 48 stunda kvikmyndakeppnir hafa verið haldnar víða um heim , en nú í fyrsta sinn á Íslandi . Fyrirkomulagið er svona : Liðin skulu skipuð þremur þátttakendum , hvert lið fær ókeypis gistingu fyrir þrjá á Flateyri og þrjú hátíðararmbönd á Gamanmyndahátíðina ( liðum er þó heimilt að styðjast við fleiri aðstoðarmenn og leikara ) . Miðvikudaginn 18. september verður leikstjórinn Arnór Pálmi Arnarson , leiðbeinandi keppninnar , með örnámskeið í gamanmyndagerð . Að því loknu verður þema ársins kynnt og klukkan byrjar að telja niður . Arnór Pálmi verður liðunum innan handar bæði varðandi handritsgerð , tökur og klippingu á meðan á ferlinu stendur . Fullkláruðum gamanmyndum þarf að skila inn föstudagskvöldið 20. september . Liðin þurfa sjálf að útvega sér tökubúnað en mögulegt verður að komast í klippitölvur Lýðskóla Flateyrar . Myndirnar verða að því loknu sýndar á Gamanmyndahátíðinni þar sem fyndnasta 48 stunda gamanmyndin verður verðlaunuð . Til að sækja um þátttöku þarf að fylla út umsóknarform hér . Umsóknarfrestur er til 5. september . Klapptré er sjálfstæður miðill sem birtir fréttir , viðhorf , gagnrýni og tölulegar upplýsingar um íslenska kvikmynda - og sjónvarpsbransann . Ritstjóri og ábyrgðarmaður er Ásgrímur Sverrisson .